Alois Hartl

**Alois Hartl** (født 1. september 1845 i Nassenhausen i Grunertshofen i kongedømmet Bayern, død 22. juli 1923 i Teisendorf) var katolsk hjelpebiskop i erkebispedømmet München og Freising.
## Liv og virke
### Bakgrunn
Alois Hartl ble født av snekkeren Joseph Hartl og hans kone Katharina Heigl i Nassenhausen i Fürstenfeldbruck-distriktet. Etter å ha gått på latinskolen i Scheyern og den humanistiske grammatikkskole i Freising, ble han uteksaminert som nummer én i sin klasse i august 1867. 
### Prest
Etter å ha studert filosofi og teologi ved Universitetet i München, ble han ordinert til prest den 29. juni 1872.

Prinsregent Luitpold utnevnte Alois Hartl til domkirkekannik den 18. mars 1906. Troskapseden avla han den 19. april 1906. Den 31. januar 1911 ble Alois Hartl utnevnt til fast kommissær for gymnasiene, *oberreal*sholene og andre *real*skoler innenfor erkebispedømmet. Fra mars 1907 tjenestegjorde han også som rådgiver i det erkebiskopelige konsistorium, og fra 12. april 1907 ble han utnevnt til forsvarer av ekteskapsbåndet.
### Hjelpebiskop i München og Freising
Pave Benedikt XV utnevnte Alois Hartl til titulærbiskop av *Germaniciana* og hjelpebiskop i erkebispedømmet München og Freising den 16. juni 1921. Hans bispeordinasjon fant sted den 4. september 1921 av kardinal Michael von Faulhaber, erkebiskop av München og Freising; medkonsekrerende var Johann Baptist Hierl, hjelpebiskop i Regensburg, og Karl Reth, hjelpebiskop i Augsburg. 

Samme år mottok han en æresdoktorgrad fra Det katolske teologiske fakultet ved Universitetet i München.

Alois Hartl, sammen med sin bror, domprostan Martin Hartl (født 24. mai 1849 i Nassenhausen; død 7. april 1925), initierte og finansierte byggingen av *St. Martins kirke* i hjembyen Nassenhausen, som varte fra 1914 til 1916. Kirken ble innviet den 25. april 1920 av kardinalerkebiskop Michael von Faulhaber.

Alois Hartl døde av et hjerteinfarkt mens han var på en konfirmasjonsreise og ble gravlagt i krypten til kirken han hadde bygget i Nassenhausen.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Andreas Franz Frühwirth (1845-1933) *1907
* Erkebiskop Franz von Bettinger (1850-1917) *1909
* Kardinal Michael von Faulhaber (1869-1952) *1911
* Biskop *Alois Hartl* (1845-1923) *1921
## Kilder og litteratur
* Akten im Archiv des Erzbistums München und Freising
* Erwin Gatz (utg.): *Die Bischöfe der deutschsprachigen Länder 1785/1803 bis 1945. Ein biographisches Lexikon.* Duncker & Humblot, Berlin 1983, ISBN 3-428-05447-4, s. 286.
* Höglmüller, Eckhart: *Die Prälatenbrüder Hartl und der Kirchenneubau in Nassenhausen.* I: Brucker Land und Leute. Heimatbeilage des Fürstenfeldbrucker Tagblatts, rr. 97 av 11./12. november 1995
* Forschungsarbeiten von Hans Hartl, Nassenhausen-Adelshofen
## Referanser